**Ministru kabineta rīkojuma projekta „Par Rīgas Tehniskās universitātes**

**rektora apstiprināšanu”**

 **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par Rīgas Tehniskās universitātes rektora apstiprināšanu” (turpmāk – rīkojuma projekts) izstrādāts saskaņā ar Augstskolu likuma 17.panta piektajā daļā noteikto, ka augstskolas ievēlēto rektoru pēc augstskolas dibinātāja ierosinājuma apstiprina Ministru kabinets.  |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīdējais Rīgas Tehniskās universitātes (turpmāk – universitāte) rektors inženierzinātņu habilitētais doktors profesors Leonīds Ribickis ar Ministru kabineta 2011.gada 27.janvāra rīkojumu Nr.32 “Par L.Ribicki” ar 2011.gada 2.februāri tika apstiprināts par universitātes rektoru. Saskaņā ar universitātes Satversmes 35.punktu universitātes rektoru ievēlē uz pieciem gadiem. Ņemot vērā minēto, universitātes Satversmes sapulce 2015.gada 21.decembrī par universitātes rektoru atkārtoti ievēlēja inženierzinātņu habilitēto doktoru profesoru Leonīdi Ribicki.Rīkojuma projekts ir sagatavots, lai atkārtoti apstiprinātu Leonīdu Ribicki par universitātes rektoru, dodot viņam tiesības pildīt rektora pienākumus, tai skaitā parakstīt augstāko izglītību apliecinošos augstākās izglītības dokumentus, un tiktu nodrošināta universitātes darbības kontinuitāte.Ņemot vērā, ka pašreizējās universitātes rektora Leonīda Ribicka pilnvaras rektora amatā izbeidzas 2016.gada 1.februārī, Leonīdu Ribicki par universitātes rektoru nepieciešams atkārtoti apstiprināt ar 2016.gada 2.februāri. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

Anotācijas II, III, IV, V un VI sadaļa – rīkojuma projekts šo jomu neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma projekta izpildē būs iesaistīta pati universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Izglītības un zinātnes ministre Mārīte Seile

Valsts sekretāre Līga Lejiņa

04.01.2016. 11:23

287

M.Strads

67047853, Maris.Strads@izm.gov.lv